FI Euroopan unionin virallinen lehti L 317/36

KOMISSION PÄÄTÖS,

annettu 26 päivänä marraskuuta 2009,

jäsenvaltioiden vuodeksi 2010 ja sitä seuraaviksi vuosiksi esittämien eräiden eläintautien ja zoonoosien vuotuisten ja monivuotisten hävittämis-, torjunta- ja seurantaohjelmien hyväksymisestä ja niihin myönnettävästä yhteisön rahoituksesta

(tiedoksiannettu numerolla K(2009) 9131)

(2009/883/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 27 artiklan 5 kohdan,

sekä katsoo seuraavaa:

(1) Päätöksessä 2009/470/EY vahvistetaan yksityiskohtaiset säännöt yhteisön osallistumisesta eläintautien ja zoonoosien hävittämis-, torjunta- ja seurantaohjelmien rahoitukseen.

(2) Päätöksen 2009/470/EY 27 artiklan 1 kohdassa säädetään lisäksi, että otetaan käyttöön yhteisön rahoitustoimenpide niiden kustannusten korvaamiseksi, joita jäsenvaltioille aiheutuu päätöksen liitteessä olevassa luettelossa mainittujen eläintautien ja zoonoosien kansallisten hävittämis-, torjunta- ja seurantaohjelmien rahoittamisesta.

(3) Tietyistä eläinlääkintäalan kustannuksista tehdyn päätöksen 90/424/ETY muuttamisesta 19 päivänä joulukuuta 2006 tehdyllä neuvoston päätöksellä 2006/965/EY (2) korvattiin muutettavan päätöksen 24 artikla uudella säännöksellä. Päätökseen 2006/965/EY sisältyy siirtymäsäännös, jonka mukaan nautaeläinten tarttuvaa leukoosia ja Aujeszkyn tautia koskevia ohjelmia voidaan rahoittaa 31 päivään joulukuuta 2010.

(4) Tiettyjen eläintautien ja zoonoosien kansallisiin hävittämis-, torjunta- ja seurantaohjelmiin sovellettavista yhteisön vaatimuksista 25 päivänä huhtikuuta 2008 tehdyssä komission päätöksessä 2008/341/EY (3) säädetään, että jotta jäsenvaltioiden esittämille ohjelmille voitaisiin myöntää päätöksen 2009/470/EY 27 artiklan 1 kohdassa tarkoitettua rahoitustukea, niiden on täytettävä päätöksen 2008/341/EY liitteessä vahvistetut vaatimukset.

(5) Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 999/2001 (4) säädetään jäsenvaltioiden vuotuisista ohjelmista naudoissa, lampaissa ja vuohissa esiintyvien tarttuvien spongiformisten enkefalopatioiden TSE:iden valvontaa varten.

(6) Yhteisön toimenpiteistä lintuinfluenssan torjumiseksi 20 päivänä joulukuuta 2005 annetussa neuvoston direktiivissä 2005/94/EY (5) säädetään siipikarjaa ja luonnonvaraisia lintuja koskevista valvontaohjelmista, joita jäsenvaltioiden on toteutettava ja joiden tarkoituksena on muiden muassa lisätä säännöllisesti päivitettyjen riskinarviointien pohjalta tietämystä luonnonvaraisten lintujen aiheuttamista uhkista minkä tahansa linnuissa esiintyvän lintuperäisen influenssaviruksen suhteen. Myös nämä vuotuiset valvontaohjelmat ja niiden rahoitus olisi hyväksyttävä.

(7) Eräät jäsenvaltiot ovat esittäneet komissiolle vuotuisia eläintautien hävittämis-, torjunta- ja valvontaohjelmia, zoonoosien torjuntaan tarkoitettuja tarkastusohjelmia sekä vuotuisia tiettyjen TSE:iden hävittämis- ja valvontaohjelmia, joille ne toivovat saavansa yhteisön rahoitusta.

(8) Vuosina 2008 ja 2009 hyväksyttiin komission päätösten 2007/782/EY (6) ja 2008/897/EY (7) mukaisesti eräitä jäsenvaltioiden toimittamia monivuotisia eläintautien hävittämis-, torjunta- ja seurantaohjelmia. Näitä monivuotisia ohjelmia koskevat rahoituspäätökset tehtiin Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (8) 76 artiklan 3 kohdan mukaisesti. Ensimmäinen ohjelmia koskeva talousarviositoumus tehtiin niiden hyväksymisen jälkeen. Komission olisi tehtävä kaikki myöhemmät vuotuiset sitoumukset ohjelman edellisvuotisen toteuttamisen pohjalta päätöksen 2009/470/EY 27 artiklan 5 kohdassa tarkoitetun, rahoitusosuuden myöntämistä koskevan päätöksen perusteella.

(9) Asetuksessa (EY) N:o 999/2001, sellaisena kuin se on muutettuna komission asetuksella (EY) N:o 103/2009 (9), säädetään tiukemmista vaatimuksista sellaisten maidon tuottamista varten pidettyjen karjojen osalta, jotka ovat saaneet klassisen scrapie-tartunnan.

(10) Kypros on vuonna 2009 esittänyt scrapien uuden monivuotisen seuranta- ja hävittämisohjelman, joka on mukautettu asetuksen (EY) N:o 999/2001 äskettäiseen muutokseen. Monivuotinen scrapie-ohjelma hyväksyttiin komission päätöksellä 2009/560/EY (10), ja sen mukaan kulut, jotka aiheutuvat nimenomaisesti ohjelmaan kuuluvia tehtäviä varten palkatusta henkilöstöstä ja ruhojen hävittämisestä, sisällytettiin kustannuksiin, joihin voidaan myöntää yhteisön rahoitusta. Sen vuoksi olisi hyväksyttävä Kyproksen esittämä monivuotinen scrapie-ohjelma toisen ja viimeisen toteutusvuoden osalta ja säädettävä samantasoisesta yhteisön rahoituksesta ja samoista tukikelpoisista toimenpiteistä kuin ensimmäisen vuoden osalta.

(11) Komissio on tutkinut sekä eläinlääkinnälliseltä että taloudelliselta kannalta jäsenvaltioiden esittämät vuotuiset ohjelmat ja vuosina 2008 ja 2009 hyväksytyt monivuotiset ohjelmat niiden seuraavan (toisen tai kolmannen) toteutusvuoden osalta. Ohjelmien todettiin vastaavan asiaan liittyvää yhteisön eläinlääkintälainsäädäntöä ja erityisesti päätöksessä 2008/341/EY vahvistettuja perusteita.

(12) Kun otetaan huomioon vuotuisten ja monivuotisten ohjelmien merkitys yhteisön tavoitteiden saavuttamiselle eläinten terveyden ja kansanterveyden alalla samoin kuin TSE- ja lintuinfluenssaohjelmien pakollinen soveltaminen kaikissa jäsenvaltioissa, on asianmukaista vahvistaa yhteisön rahoitusosuuden määrä, jotta korvataan jäsenvaltioille tässä päätöksessä tarkoitetuista toimenpiteistä aiheutuneet kustannukset kullekin ohjelmalle asetettuun enimmäismäärään asti.

(13) Hallinnon parantamiseksi, yhteisön varojen käytön tehostamiseksi ja avoimuuden lisäämiseksi on lisäksi tarpeen vahvistaa jäsenvaltioille tapauksen mukaan kunkin ohjelman osalta korvattavat keskimääräiset osuudet tietyistä kuluista, kuten jäsenvaltioissa käytetyistä testeistä ja eläinten teurastamisesta tai lopettamisesta aiheutuneiden menetysten korvaamisesta omistajille.

(14) Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (11) mukaisesti eläintautien hävittämis- ja valvontaohjelmat rahoitetaan Euroopan maatalouden tukirahastosta. Varainhoidon valvonnan osalta sovelletaan mainitun asetuksen 9, 36 ja 37 artiklaa.

(15) Yhteisön rahoitusosuus olisi myönnettävä, jos suunnitellut toimet toteutetaan tehokkaasti ja toimivaltaiset viranomaiset toimittavat kaikki tarvittavat tiedot tässä päätöksessä säädetyissä määräajoissa.

(16) Hallinnollisen tehokkuuden varmistamiseksi olisi kaikki yhteisön rahoitusosuutta varten esitettävät menot ilmoitettava euromääräisinä. Muuna valuuttana kuin euroina ilmaistujen menojen muuntokurssin olisi asetuksen (EY) N:o 1290/2005 mukaisesti oltava viimeisin kurssi, jonka Euroopan keskuspankki on vahvistanut ennen sen kuukauden ensimmäistä päivää, jona jäsenvaltio jättää hakemuksen.

(17) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON TEHNYT TÄMÄN PÄÄTÖKSEN:

I LUKU

VUOTUISET OHJELMAT

1 artikla

Naudan luomistauti

1. Hyväksytään Espanjan, Italian, Maltan, Kyproksen, Portugalin ja Yhdistyneen kuningaskunnan esittämät nautojen luomistaudin hävittämisohjelmat 1 päivän tammikuuta 2010 ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 50 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu laboratoriotestien tekemisestä, ohjelman mukaisesta eläinten teurastamisesta aiheutuneiden menetysten korvaamisesta eläinten omistajille sekä rokotteiden ostamisesta, ja rahoitusosuuden enimmäismääräksi:

a) 2 000 000 euroa Espanjan osalta;

b) 5 000 000 euroa Italian osalta;

c) 75 000 euroa Kyproksen osalta;

d) 15 000 euroa Maltan osalta;

e) 2 500 000 euroa Portugalin osalta;

f) 2 700 000 euroa Yhdistyneen kuningaskunnan osalta.

3. Jäsenvaltioille korvattavat, 1 kohdassa tarkoitetuista ohjelmista syntyvät kustannukset eivät saa keskimäärin ylittää seuraavia enimmäismääriä:

a) : rose bengal -testi : 0,2 euroa testiä kohti; b) : SAT-testi : 0,2 euroa testiä kohti; c) : komplementinsitoutumistesti : 0,4 euroa testiä kohti; d) : ELISA-testi : 1 euro testiä kohti; e) : teurastetut eläimet : 375 euroa eläintä kohti.

2 artikla

Nautojen tuberkuloosi

1. Hyväksytään Irlannin, Espanjan, Italian, Portugalin ja Yhdistyneen kuningaskunnan esittämät nautojen tuberkuloosin hävittämisohjelmat 1 päivän tammikuuta 2010 ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 50 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu tuberkuliini- ja gamma-interferonitestien tekemisestä ja ohjelman mukaisesta eläinten teurastamisesta aiheutuneiden menetysten korvaamisesta eläinten omistajille, ja rahoitusosuuden enimmäismääräksi:

a) 12 000 000 euroa Irlannin osalta;

b) 7 500 000 euroa Espanjan osalta;

c) 4 000 000 euroa Italian osalta;

d) 1 000 000 euroa Portugalin osalta;

e) 10 000 000 euroa Yhdistyneen kuningaskunnan osalta.

3. Jäsenvaltioille korvattavat, 1 kohdassa tarkoitetuista ohjelmista syntyvät kustannukset eivät saa keskimäärin ylittää seuraavia enimmäismääriä:

a) : tuberkuliinitesti : 1,75 euroa testiä kohti; b) : gamma-interferonitesti : 5 euroa testiä kohti; c) : teurastetut eläimet : 375 euroa eläintä kohti.

3 artikla

Lampaan ja vuohen luomistauti

1. Hyväksytään Espanjan, Italian, Kyproksen ja Portugalin esittämät lampaan ja vuohen luomistaudin hävittämisohjelmat 1 päivän tammikuuta 2010 ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 50 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu rokotteiden ostamisesta, laboratoriotestien tekemisestä sekä ohjelman mukaisesta eläinten teurastamisesta aiheutuneiden menetysten korvaamisesta eläinten omistajille, ja rahoitusosuuden enimmäismääräksi:

a) 4 500 000 euroa Espanjan osalta;

b) 3 500 000 euroa Italian osalta;

c) 75 000 euroa Kyproksen osalta;

d) 1 100 000 euroa Portugalin osalta.

3. Jäsenvaltioille korvattavat, 1 kohdassa tarkoitetuista ohjelmista syntyvät kustannukset eivät saa keskimäärin ylittää seuraavia enimmäismääriä:

a) : rose bengal -testi : 0,2 euroa testiä kohti; b) : komplementinsitoutumistesti : 0,4 euroa testiä kohti; c) : teurastetut eläimet : 50 euroa eläintä kohti.

4 artikla

Bluetongue-tauti endeemisillä tai riskialttiilla alueilla

1. Hyväksytään Belgian, Bulgarian, Tšekin, Tanskan, Saksan, Viron, Irlannin, Kreikan, Espanjan, Ranskan, Italian, Latvian, Liettuan, Luxemburgin, Unkarin, Maltan, Alankomaiden, Itävallan, Puolan, Portugalin, Romanian, Slovenian, Slovakian, Suomen ja Ruotsin esittämät bluetongue-taudin hävittämistä ja valvontaa koskevat ohjelmat 1 päivän tammikuuta ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 50 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu rokottamisesta, virologisesta, serologisesta ja entomologisesta laboratoriotestauksesta sekä pyydysten ja rokotteiden ostamisesta, ja rahoitusosuuden enimmäismääräksi:

a) 4 500 000 euroa Belgian osalta;

b) 6 000 euroa Bulgarian osalta;

c) 1 600 000 euroa Tšekin osalta;

d) 50 000 euroa Tanskan osalta;

e) 16 800 000 euroa Saksan osalta;

f) 130 000 euroa Viron osalta;

g) 80 000 euroa Irlannin osalta;

h) 70 000 euroa Kreikan osalta;

i) 20 000 000 euroa Espanjan osalta;

j) 40 000 000 euroa Ranskan osalta;

k) 2 700 000 euroa Italian osalta;

l) 310 000 euroa Latvian osalta;

m) 630 000 euroa Liettuan osalta;

n) 300 000 euroa Luxemburgin osalta;

o) 780 000 euroa Unkarin osalta;

p) 4 000 euroa Maltan osalta;

q) 110 000 euroa Alankomaiden osalta;

r) 1 000 000 euroa Itävallan osalta;

s) 70 000 euroa Puolan osalta;

t) 5 200 000 euroa Portugalin osalta;

u) 110 000 euroa Romanian osalta;

v) 590 000 euroa Slovenian osalta;

w) 50 000 euroa Slovakian osalta;

x) 490 000 euroa Suomen osalta;

y) 1 700 000 euroa Ruotsin osalta.

3. Jäsenvaltioille korvattavat, 1 kohdassa tarkoitetuista ohjelmista syntyvät kustannukset eivät saa keskimäärin ylittää seuraavia enimmäismääriä:

a) ELISA-testi : 2,5 euroa testiä kohti;

b) PCR-testi : 10 euroa testiä kohti;

c) monovalenttien rokotteiden osto : 0,3 euroa annosta kohti;

d) bivalenttien rokotteiden osto : 0,45 euroa annosta kohti;

e) nautaeläinten rokottaminen: 1,50 euroa rokotettua nautaeläintä kohti käytettyjen annosten lukumäärästä ja tyypistä riippumatta;

f) lampaiden ja vuohien rokottaminen: 0,75 euroa rokotettua lammasta tai vuohta kohti käytettyjen annosten lukumäärästä ja tyypistä riippumatta.

5 artikla

Salmonelloosi (zoonoottinen salmonella) Gallus gallus -lajin siitos-, munivissa ja broileriparvissa sekä kalkkunaparvissa (Meleagris gallopavo)

1. Hyväksytään Belgian, Bulgarian, Tšekin, Tanskan, Viron, Saksan, Irlannin, Kreikan, Espanjan, Ranskan, Italian, Kyproksen, Latvian, Liettuan, Luxemburgin, Unkarin, Maltan, Alankomaiden, Itävallan, Puolan, Portugalin, Romanian, Slovakian, Slovenian ja Yhdistyneen kuningaskunnan esittämät tietyn zoonoottisen salmonellan torjuntaohjelmat Gallus gallus -lajin munivissa, siitos- ja broileriparvissa ja kalkkunaparvissa (Meleagris gallopavo) 1 päivän tammikuuta ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 50 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu bakteriologisten ja serotyyppitestien tekemisestä virallisen otannan puitteissa, desinfioinnin tehokkuuden varmentamiseksi tehtävistä bakteriologisista testeistä, testeistä, jotka tehdään mikrobilääkkeiden tai bakteerikasvua estävän vaikutuksen havaitsemiseksi salmonellan varalta testatuista parvista peräisin olevien lintujen kudoksissa, rokotteiden ostamisesta sekä ohjelman mukaisesta Gallus gallus -lajin siitos- ja munivien lintujen ja Meleagris gallopavo -lajin siitoslintujen lopettamisesta ja munien hävittämisestä aiheutuneiden menetysten korvaamisesta omistajille 3 kohdassa täsmennetyllä tavalla, ja rahoitusosuuden enimmäismääräksi:

a) 2 000 000 euroa Belgian osalta;

b) 20 000 euroa Bulgarian osalta;

c) 2 500 000 euroa Tšekin osalta;

d) 200 000 euroa Tanskan osalta;

e) 15 000 euroa Viron osalta;

f) 800 000 euroa Saksan osalta;

g) 100 000 euroa Irlannin osalta;

h) 550 000 euroa Kreikan osalta;

i) 2 500 000 euroa Espanjan osalta;

j) 3 500 000 euroa Ranskan osalta;

k) 1 250 000 euroa Italian osalta;

l) 100 000 euroa Kyproksen osalta;

m) 420 000 euroa Latvian osalta;

n) 160 000 euroa Liettuan osalta;

o) 10 000 euroa Luxemburgin osalta;

p) 2 500 000 euroa Unkarin osalta;

q) 150 000 euroa Maltan osalta;

r) 3 500 000 euroa Alankomaiden osalta;

s) 960 000 euroa Itävallan osalta;

t) 3 500 000 euroa Puolan osalta;

u) 255 000 euroa Portugalin osalta;

v) 600 000 euroa Romanian osalta;

w) 117 000 euroa Slovenian osalta;

x) 730 000 euroa Slovakian osalta;

y) 52 000 euroa Yhdistyneen kuningaskunnan osalta.

3. Jäsenvaltioille korvattavat, 1 kohdassa tarkoitetuista ohjelmista syntyvät kustannukset eivät saa keskimäärin ylittää seuraavia enimmäismääriä:

a) bakteriologinen testi (viljely/eristys): 5,0 euroa testiä kohti;

b) salmonellarokoteannoksen osto: 0,05 euroa annosta kohti;

c) relevanttien Salmonella spp. -isolaattien serotyypin määritys: 20 euroa testiä kohti;

d) bakteriologinen testi, jolla varmennetaan positiivisia salmonellatuloksia antaneen parven poistamisen jälkeisen kanaloiden desinfioinnin tehokkuus: 5,0 euroa testiä kohti;

e) testit, jotka tehdään mikrobilääkkeiden tai bakteerikasvua estävän vaikutuksen havaitsemiseksi salmonellan varalta testatuista parvista peräisin olevien lintujen kudoksissa: 5 euroa testiä kohti;

f) korvaus Gallus gallus -lajin vanhempaispolven siitoslinnun lopettamisesta: 4 euroa lintua kohti;

g) korvaus kaupallisiin tarkoituksiin pidetyn Gallus gallus -lajin munivan linnun lopettamisesta: 2,20 euroa lintua kohti;

h) korvaus Meleagris gallopavo -lajin vanhempaispolven siitoslinnun lopettamisesta: 12 euroa lintua kohti;

i) korvaus Gallus gallus -lajin vanhempaispolven siitoslinnun siitosmunien hävittämisestä: 0,20 euroa hävitettyä siitosmunaa kohti;

j) korvaus Gallus gallus -lajin syötäväksi tarkoitettujen munien hävittämisestä: 0,04 euroa hävitettyä munaa kohti;

k) korvaus Meleagris gallopavo -lajin vanhempaispolven siitoslinnun siitosmunien hävittämisestä: 0,40 euroa hävitettyä siitosmunaa kohti.

6 artikla

Klassinen sikarutto ja afrikkalainen sikarutto

1. Hyväksytään

a) Bulgarian, Saksan, Ranskan, Luxemburgin, Unkarin, Romanian, Slovenian ja Slovakian esittämät klassisen sikaruton torjunta- ja seurantaohjelmat 1 päivän tammikuuta 2010 ja 31 päivän joulukuuta 2010 väliseksi ajaksi;

b) Italian esittämä afrikkalaisen sikaruton torjunta- ja seurantaohjelma 1 päivän tammikuuta 2010 ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 50 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu kotieläiminä pidettyjen sikojen ja villisikojen virologisista ja serologisista testeistä sekä Bulgarian, Saksan, Ranskan, Romanian ja Slovakian esittämien ohjelmien osalta myös rokotteiden ja villisikojen rokottamiseen tarkoitettujen syöttien ostamisesta ja levittämisestä, ja rahoitusosuuden enimmäismääräksi:

a) 240 000 euroa Bulgarian osalta;

b) 1 400 000 euroa Saksan osalta;

c) 720 000 euroa Ranskan osalta;

d) 110 000 euroa Italian osalta;

e) 25 000 euroa Luxemburgin osalta;

f) 300 000 euroa Unkarin osalta;

g) 1 200 000 euroa Romanian osalta;

h) 30 000 euroa Slovenian osalta;

i) 515 000 euroa Slovakian osalta.

3. Jäsenvaltioille korvattavat, 1 kohdassa tarkoitetuista ohjelmista syntyvät kustannukset saavat olla ELISA-testin osalta keskimäärin enintään 2,5 euroa testiä kohti.

7 artikla

Sian vesikulaaritauti

1. Hyväksytään Italian esittämä sian vesikulaaritaudin hävittämisohjelma 1 päivän tammikuuta 2010 ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 50 prosenttia kustannuksista, joita aiheutuu laboratoriotesteistä, ja rahoitusosuuden enimmäismääräksi 450 000 euroa.

8 artikla

Siipikarjan ja luonnonvaraisten lintujen lintuinfluenssa

1. Hyväksytään Belgian, Bulgarian, Tšekin, Tanskan, Saksan, Viron, Irlannin, Kreikan, Espanjan, Ranskan, Italian, Kyproksen, Latvian, Luxemburgin, Unkarin, Maltan, Alankomaiden, Itävallan, Puolan, Portugalin, Romanian, Slovenian, Slovakian, Suomen, Ruotsin ja Yhdistyneen kuningaskunnan esittämät siipikarjassa ja luonnonvaraisissa linnuissa esiintyvää lintuinfluenssaa koskevat tutkimusohjelmat 1 päivän tammikuuta ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 50 prosenttia kustannuksista, joita kullekin jäsenvaltiolle aiheutuu laboratoriotesteistä, sekä kiinteä summa luonnonvaraisia lintuja koskevaan otantaan; rahoitusosuuden enimmäismäärä on:

a) 135 000 euroa Belgian osalta;

b) 50 000 euroa Bulgarian osalta;

c) 85 000 euroa Tšekin osalta;

d) 200 000 euroa Tanskan osalta;

e) 350 000 euroa Saksan osalta;

f) 10 000 euroa Viron osalta;

g) 110 000 euroa Irlannin osalta;

h) 70 000 euroa Kreikan osalta;

i) 300 000 euroa Espanjan osalta;

j) 250 000 euroa Ranskan osalta;

k) 650 000 euroa Italian osalta;

l) 20 000 euroa Kyproksen osalta;

m) 60 000 euroa Latvian osalta;

n) 10 000 euroa Luxemburgin osalta;

o) 300 000 euroa Unkarin osalta;

p) 10 000 euroa Maltan osalta;

q) 350 000 euroa Alankomaiden osalta;

r) 55 000 euroa Itävallan osalta;

s) 100 000 euroa Puolan osalta;

t) 200 000 euroa Portugalin osalta;

u) 400 000 euroa Romanian osalta;

v) 40 000 euroa Slovenian osalta;

w) 35 000 euroa Slovakian osalta;

x) 35 000 euroa Suomen osalta;

y) 200 000 euroa Ruotsin osalta;

z) 300 000 euroa Yhdistyneen kuningaskunnan osalta.

3. Jäsenvaltioille korvattavat, ohjelmiin kuuluvista testeistä ja otannasta syntyvät kustannukset eivät saa keskimäärin ylittää seuraavia enimmäismääriä:

a) : ELISA-testi : 2 euroa testiä kohti; b) : agargeeli-immunodiffuusiotesti : 1,2 euroa testiä kohti; c) : H5-/H7-alatyyppien HI-testi : 12 euroa testiä kohti; d) : viruseristystesti : 40 euroa testiä kohti; e) : PCR-testi : 20 euroa testiä kohti; f) : otanta luonnonvaraisista linnuista : 20 euroa otosta kohti.

9 artikla

Tarttuvat spongiformiset enkefalopatiat (TSE), naudan spongiforminen enkefalopatia (BSE) ja scrapie

1. Hyväksytään Belgian, Bulgarian, Tšekin, Tanskan, Saksan, Viron, Irlannin, Kreikan, Espanjan, Ranskan, Italian, Kyproksen, Latvian, Liettuan, Luxemburgin, Unkarin, Maltan, Alankomaiden, Itävallan, Puolan, Portugalin, Romanian, Slovenian, Slovakian, Suomen, Ruotsin ja Yhdistyneen kuningaskunnan esittämät, tarttuvien spongiformisten enkefalopatioiden (TSE:iden) seuraamista sekä naudan spongiformisen enkefalopatian (BSE:n) ja scrapien hävittämistä koskevat ohjelmat 1 päivän tammikuuta 2010 ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 100 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu pikatestien tekemisestä eläimille, joita tarkoitetaan asetuksen (EY) N:o 999/2001 liitteessä III olevan A luvun I ja II osan 1–5 kohdassa ja saman asetuksen liitteessä VII sekä varmennustestien ja asetuksen (EY) N:o 999/2001 liitteessä X olevan C luvun 3.2 kohdan c alakohdan i alakohdassa tarkoitettujen erottelevien primaaristen molekyylitestien tekemisestä, 50 prosenttia kustannuksista, jotka aiheutuvat BSE:n ja scrapien hävittämisohjelmien mukaisesti lopetettujen ja hävitettyjen eläinten omistajille eläinten arvosta maksetuista korvauksista, ja 50 prosenttia kustannuksista, jotka aiheutuvat genotyypin määritystä varten otettujen näytteiden analysoinnista, ja rahoitusosuuden enimmäismääräksi:

a) 1 670 000 euroa Belgian osalta;

b) 720 000 euroa Bulgarian osalta;

c) 900 000 euroa Tšekin osalta;

d) 1 000 000 euroa Tanskan osalta;

e) 7 810 000 euroa Saksan osalta;

f) 200 000 euroa Viron osalta;

g) 3 570 000 euroa Irlannin osalta;

h) 2 000 000 euroa Kreikan osalta;

i) 5 300 000 euroa Espanjan osalta;

j) 12 500 000 euroa Ranskan osalta;

k) 6 000 000 euroa Italian osalta;

l) 50 000 euroa Kyproksen osalta;

m) 240 000 euroa Latvian osalta;

n) 460 000 euroa Liettuan osalta;

o) 75 000 euroa Luxemburgin osalta;

p) 1 150 000 euroa Unkarin osalta;

q) 20 000 euroa Maltan osalta;

r) 2 500 000 euroa Alankomaiden osalta;

s) 1 010 000 euroa Itävallan osalta;

t) 3 100 000 euroa Puolan osalta;

u) 1 350 000 euroa Portugalin osalta;

v) 1 000 000 euroa Romanian osalta;

w) 180 000 euroa Slovenian osalta;

x) 650 000 euroa Slovakian osalta;

y) 410 000 euroa Suomen osalta;

z) 650 000 euroa Ruotsin osalta;

za) 4 700 000 euroa Yhdistyneen kuningaskunnan osalta.

3. Myönnetään 1 kohdassa tarkoitettuihin ohjelmiin yhteisön rahoitusosuus tehtyjä testejä sekä lopetettuja ja hävitettyjä eläimiä varten; rahoitusosuus ei saa keskimäärin ylittää seuraavia enimmäismääriä:

a) : naudoille tehtävät testit : 5 euroa testiä kohti; b) : lampaille ja vuohille tehtävät testit : 30 euroa testiä kohti; c) : varmennustestit ja erottelevat varmennustestit ja erottelevat primaariset molekyylitestit : 175 euroa testiä kohti; d) : genotyyppitestit : 10 euroa testiä kohti; e) : lopetettua nautaa kohti : 500 euroa; f) : lopetettua lammasta tai vuohta kohti : 70 euroa.

10 artikla

Raivotauti

1. Hyväksytään Bulgarian, Unkarin, Puolan, Romanian ja Slovakian esittämät raivotaudin hävittämisohjelmat 1 päivän tammikuuta 2010 ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 50 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu rabiesantigeenin tai -vasta-aineiden osoittamiseksi, rabiesviruksen karakterisoimiseksi, biomerkkiaineen osoittamiseksi ja rokotesyöttien titraamiseksi tehtävistä laboratoriotesteistä sekä rokotteiden ja syöttien ostamisesta ja jakamisesta ohjelman osana, ja rahoitusosuuden enimmäismääräksi:

a) 820 000 euroa Bulgarian osalta;

b) 880 000 euroa Unkarin osalta;

c) 4 100 000 euroa Puolan osalta;

d) 1 800 000 euroa Romanian osalta;

e) 370 000 euroa Slovakian osalta.

3. Jäsenvaltioille korvattavat, 1 kohdassa tarkoitetuista ohjelmista syntyvät kustannukset eivät saa keskimäärin ylittää seuraavia enimmäismääriä:

a) : ELISA-testi : 8 euroa testiä kohti; b) : testi tetrasykliinin toteamiseksi luusta : 8 euroa testiä kohti c) : immunofluoresenssitesti (FAT) : 12 euroa testiä kohti.

11 artikla

Naudan tarttuva leukoosi

1. Hyväksytään Viron, Liettuan, Maltan ja Puolan esittämät ohjelmat naudan tarttuvan leukoosin hävittämiseksi 1 päivän tammikuuta 2010 ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 50 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu laboratoriotesteistä ja ohjelman mukaisesta eläinten teurastamisesta aiheutuneiden menetysten korvaamisesta eläinten omistajille, ja rahoitusosuuden enimmäismääräksi:

a) 20 000 euroa Viron osalta;

b) 20 000 euroa Liettuan osalta;

c) 500 000 euroa Maltan osalta;

d) 1 400 000 euroa Puolan osalta.

3. Jäsenvaltioille korvattavat, 1 kohdassa tarkoitetuista ohjelmista syntyvät kustannukset eivät saa keskimäärin ylittää seuraavia enimmäismääriä:

a) : ELISA-testi : 0,5 euroa testiä kohti; b) : agargeeli-immunodiffuusiotesti : 0,5 euroa testiä kohti; c) : teurastetut eläimet : 375 euroa eläintä kohti.

12 artikla

Aujeszkyn tauti

1. Hyväksytään Bulgarian, Espanjan, Unkarin ja Puolan esittämät Aujeszkyn taudin hävittämisohjelmat 1 päivän tammikuuta 2010 ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 50 prosenttia laboratoriotestien kustannuksista, joita asianomaiselle jäsenvaltiolle aiheutuu 1 kohdassa tarkoitetusta ohjelmasta, ja rahoitusosuuden enimmäismääräksi:

a) 25 000 euroa Bulgarian osalta;

b) 122 000 euroa Unkarin osalta;

c) 3 764 000 euroa Puolan osalta;

d) 870 000 euroa Espanjan osalta.

3. Jäsenvaltioille korvattavat, 1 kohdassa tarkoitetuista ohjelmista syntyvät kustannukset saavat olla ELISA-testin osalta keskimäärin enintään 1 euro testiä kohti.

II LUKU

MONIVUOTISET OHJELMAT

13 artikla

Raivotauti

1. Hyväksytään Liettuan ja Itävallan esittämät monivuotiset raivotaudin hävittämisohjelmat 1 päivän tammikuuta 2010 ja 31 päivän joulukuuta 2012 väliseksi ajaksi.

2. Hyväksytään Viron, Latvian, Slovenian ja Suomen esittämät monivuotiset raivotaudin hävittämisohjelmat kolmannen toteuttamisvuotensa osalta 1 päivän tammikuuta 2010 ja 31 päivän joulukuuta 2010 väliseksi ajaksi.

3. Vahvistetaan yhteisön rahoitusosuudeksi 50 prosenttia kustannuksista, joita kullekin 1 ja 2 kohdassa tarkoitetulle jäsenvaltiolle aiheutuu rabiesantigeenin tai -vasta-aineiden osoittamiseksi, rabiesviruksen karakterisoimiseksi, biomerkkiaineen osoittamiseksi, iän määrittämiseksi ja rokotesyöttien titraamiseksi tehtävistä laboratoriotesteistä sekä rokotteiden ja syöttien ostamisesta ja jakamisesta ohjelman osana, ja rahoitusosuuden enimmäismääräksi:

a) 950 000 euroa Viron osalta;

b) 1 130 000 euroa Latvian osalta;

c) 1 000 000 euroa Liettuan osalta;

d) 110 000 euroa Itävallan osalta;

e) 550 000 euroa Slovenian osalta;

f) 100 000 euroa Suomen osalta.

4. Asianomaisille jäsenvaltioille korvattavat, 1 kohdassa tarkoitetuista ohjelmista syntyvät kustannukset eivät saa keskimäärin ylittää seuraavia enimmäismääriä:

a) : ELISA-testi : 8 euroa testiä kohti; b) : testi tetrasykliinin toteamiseksi luusta : 8 euroa testiä kohti; c) : immunofluoresenssitesti (FAT) : 12 euroa testiä kohti.

5. Seuraavina vuosina sidottavista määristä päätetään sen perusteella, miten ohjelmaa toteutetaan vuonna 2010.

14 artikla

Aujeszkyn tauti

1. Hyväksytään Belgian esittämä Aujeszkyn taudin monivuotinen hävittämisohjelma kolmannen toteuttamisvuotensa osalta 1 päivän tammikuuta 2010 ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 50 prosenttia kustannuksista, joita Belgialle aiheutuu laboratoriotestien tekemisestä, ja enimmäismääräksi 262 000 euroa.

3. Belgialle korvattavat, 1 kohdassa tarkoitetusta ohjelmasta syntyvät kustannukset saavat olla ELISA-testin osalta keskimäärin enintään 1 euro testiä kohti.

15 artikla

Naudan tarttuva leukoosi

1. Hyväksytään Italian, Latvian ja Portugalin esittämät naudan tarttuvan leukoosin monivuotiset hävittämisohjelmat toisen toteuttamisvuotensa osalta 1 päivän tammikuuta 2010 ja 31 päivän joulukuuta 2010 väliseksi ajaksi.

2. Vahvistetaan yhteisön rahoitusosuudeksi 50 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu laboratoriotesteistä ja ohjelman mukaisesta eläinten teurastamisesta aiheutuneiden menetysten korvaamisesta eläinten omistajille, ja rahoitusosuuden enimmäismääräksi:

a) 800 000 euroa Italian osalta;

b) 55 000 euroa Latvian osalta;

c) 750 000 euroa Portugalin osalta.

3. Jäsenvaltioille korvattavat, 1 kohdassa tarkoitetuista ohjelmista syntyvät kustannukset eivät saa keskimäärin ylittää seuraavia enimmäismääriä:

a) : ELISA-testi : 0,5 euroa testiä kohti; b) : agargeeli-immunodiffuusiotesti : 0,5 euroa testiä kohti; c) : teurastetut eläimet : 375 euroa eläintä kohti.

16 artikla

Scrapie

1. Hyväksytään Kyproksen 18 päivänä maaliskuuta 2009 esittämä scrapien monivuotinen seuranta- ja hävittämisohjelma toisen toteuttamisvuotensa osalta 1 päivän tammikuuta 2010 ja 31 päivän joulukuuta 2010 väliseksi ajaksi.

2. Yhteisön rahoitusosuus on enintään 8 200 000 euroa ja seuraavan suuruinen:

a) 100 prosenttia kustannuksista, joita Kyprokselle aiheutuu asetuksen (EY) N:o 999/2001 liitteessä III olevan A luvun II osan 1–5 kohdassa ja liitteessä VII tarkoitettujen pikatestien sekä asetuksen (EY) N:o 999/2001 liitteessä X olevan C luvun 3.2 kohdan c alakohdan i alakohdassa tarkoitettujen erottelevien primaaristen molekyylitestien tekemisestä;

b) 75 prosenttia kustannuksista, joita Kyprokselle aiheutuu sen scrapien seuranta- ja hävittämisohjelman mukaisesti lopetettujen ja hävitettyjen eläinten omistajille eläinten arvosta maksetuista korvauksista.

c) 50 prosenttia kustannuksista, jotka aiheutuvat: i) genotyypitystä varten otettujen näytteiden analysoinnista; ii) eläinten lopettamiseen käytettävien valmisteiden ostosta; iii) nimenomaisesti ohjelmaan kuuluvia tehtäviä varten palkatusta henkilöstöstä; iv) ruhojen hävittämisestä.

3. Kyprokselle korvattavat, 1 kohdassa tarkoitetusta ohjelmasta syntyvät kustannukset eivät saa keskimäärin ylittää seuraavia enimmäismääriä:

a) : lampaille ja vuohille tehtävät testit : 30 euroa testiä kohti; b) : erottelevat primaariset molekyylitestit : 175 euroa testiä kohti; c) : genotyyppitestit : 10 euroa testiä kohti; d) : lopetetut lampaat tai vuohet : 100 euroa eläintä kohti.

III LUKU

YLEISET SÄÄNNÖKSET JA LOPPUSÄÄNNÖKSET

17 artikla

Korvaus eläinten lopettamisesta tai teurastamisesta ja hävitetyistä tuotteista aiheutuvista menetyksistä on maksettava niiden omistajille 90 päivän kuluessa eläimen teurastamisesta tai lopettamisesta tai tuotteitten hävittämisestä taikka siitä, kun omistaja on esittänyt täytetyn korvaushakemuksen.

Myöhemmin kuin 90 päivän kuluessa maksettaviin korvauksiin sovelletaan komission asetuksen (EY) N:o 883/2006 (12) 9 artiklan 1, 2 ja 3 kohtaa.

18 artikla

1. Kustannukset, jotka jäsenvaltiot esittävät yhteisön rahoitusosuuden myöntämistä varten, on ilmaistava euroina, eikä niihin saa sisältyä arvonlisäveroa eikä muita veroja.

2. Jos jäsenvaltion kustannukset on ilmaistu muussa valuutassa kuin euroina, kyseisen jäsenvaltion on muunnettava kustannukset euromääräisiksi käyttämällä viimeisintä vaihtokurssia, jonka Euroopan keskuspankki on vahvistanut ennen sen kuukauden ensimmäistä päivää, jona kyseinen jäsenvaltio tekee maksatuspyynnön.

19 artikla

1. Yhteisön rahoitusosuus 1–16 artiklassa tarkoitetuille ohjelmille myönnetään sillä edellytyksellä, että jäsenvaltiot:

a) toteuttavat ohjelmat yhteisön lainsäädännön asiaa koskevien säännösten, myös kilpailusääntöjä ja julkisia hankintoja koskevien sääntöjen mukaisesti;

b) saattavat 1–16 artiklassa tarkoitettujen ohjelmien toteuttamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 2010;

c) toimittavat 1–16 artiklassa tarkoitettuja ohjelmia koskevat tekniset ja rahoitusta koskevat välikertomukset komissiolle viimeistään 31 päivänä heinäkuuta 2010 päätöksen 2009/470/EY 27 artiklan 7 kohdan a alakohdan mukaisesti;

d) toimittavat komissiolle komission online-järjestelmän kautta kertomuksen positiivisista ja negatiivisista tuloksista, jotka on havaittu 8 artiklassa tarkoitettuihin ohjelmiin liittyvien tutkimusten yhteydessä siipikarjan ja luonnonvaraisten lintujen valvonnassa, kolmen kuukauden välein neljän viikon kuluessa kertomuskuukauden lopusta;

e) toimittavat komissiolle viimeistään 30 päivänä huhtikuuta 2011 päätöksen 2009/470/EY 27 artiklan 7 kohdan b alakohdan mukaisesti 1–16 artiklassa tarkoitettujen ohjelmien teknistä toteutusta koskevan loppukertomuksen, jonka mukana on oltava tositteet 1 päivän tammikuuta 2010 ja 31 päivän joulukuuta 2010 välisenä aikana jäsenvaltion maksamista kustannuksista ja saaduista tuloksista;

f) toteuttavat 1–16 artiklassa tarkoitetut ohjelmat tehokkaasti;

g) eivät pyydä 1–16 artiklassa tarkoitettujen ohjelmien osalta muuta yhteisön rahoitusta kyseisiin toimenpiteisiin eivätkä ole aikaisemmin esittäneet tällaisia pyyntöjä.

2. Jos jäsenvaltio ei noudata 1 kohdan säännöksiä, komissio vähentää yhteisön rahoitusosuutta ottaen huomioon rikkomuksen luonteen ja vakavuuden ja yhteisölle aiheutuneet taloudelliset menetykset.

20 artikla

Tätä päätöstä sovelletaan 1 päivästä tammikuuta 2010.

21 artikla

Tämä päätös on osoitettu kaikille jäsenvaltioille.

Tehty Brysselissä 26 päivänä marraskuuta 2009. Komission puolesta Androulla VASSILIOU Komission jäsen

(1) EUVL L 155, 18.6.2009, s. 30.

(2) EUVL L 397, 30.12.2006, s. 22.

(3) EUVL L 115, 29.4.2008, s. 44.

(4) EYVL L 147, 31.5.2001, s. 1.

(5) EUVL L 10, 14.1.2006, s. 16.

(6) EUVL L 314, 1.12.2007, s. 29.

(7) EUVL L 322, 2.12.2008, s. 39.

(8) EYVL L 248, 16.9.2002, s. 1.

(9) EUVL L 34, 4.2.2009, s. 11.

(10) EUVL L 194, 25.7.2009, s. 56.

(11) EUVL L 209, 11.8.2005, s. 1.

(12) EUVL L 171, 23.6.2006, s. 1.